Šilai (Šilutė)

Šilai – kaimas Šilutės rajono savivaldybėje; 8 km į pietus nuo Švėkšnos, 1 km į vakarus nuo kelio Švėkšna – Žemaičių Naumiestis. Per kaimą eina vietinės reikšmės kelias Inkakliai – Tvaskučiai (Šilutė). 1983 m. nugriauta paskutinė sodyba. Dabar visoje kaimo teritorijoje – šienaujamos pievos. Vienkieminio tipo kaimas.

Etimologija 

Kaimui vardą parinko patys naujakuriai nuo to, kad jo teritorija beveik ištisai buvo priaugusi šilų (taip vietos gyventojai vadino viržius).

Istorija 

Seniau kaimo teritorijoje buvo Švėkšnos dvaro ganyklos. Dėl jų 1905 m. dvaras turėjo konfliktą su Paulaičių k. gyventojais, o riaušių nuraminimui buvo iškviesti kareiviai, kurie atsitempę patranką ir pagąsdinimui iššovę. Vykdant 1922 m. žemės reformą, ganyklų žemė išdalinta naujakuriams. Nuo 1941 m. kaimas ėmė nykti – dvi vokiečių šeimos (Grosai ir Keleriai) repatrijavo Vokietijon, pokario kovų metu nušauti du Jencių šeimos nariai (tėvas ir sūnus), 1948 m. ištremtos dvi šeimos (Klumbio ir Marozienės) Sibiran. Vykdant kolektyvizaciją, kaimo žemė įjungta į Paulaičių kolūkį, o vėliau, ūkius sustambinus, priklausė „Raudonojo spalio” kolūkiui, „Ašvos” tarybiniam ūkiui (1959-1992 m.). 1971-1973 m. kaimo laukai melioruoti ir sudaro didžiulį plyną apie 4 km² masyvą, žmonių pramintą „didžiuoju Kazachstanu”.

Gyventojai

Šaltiniai 

Šilutės rajono savivaldybės gyvenvietės